CELEX: 62014TJ0723
Skupna zunanja in varnostna politika
Omejevalni ukrepi proti Siriji
Zamrznitev sredstev
Prilagoditev predlogov
Napaka pri presoji

)
[…]
Pravo
Dopustnost predloga za prilagoditev tožbe
Kot je razvidno iz točke 18 zgoraj, je Svet s Sklepom 2015/837 podaljšal Sklep 2013/255, kakor je bil spremenjen z izpodbijanim sklepom. Tožeča stranka je zato na obravnavi predlagala prilagoditev tožbe.
V skladu s členom 86(1) in (2) Poslovnika lahko tožeča stranka, kadar se akt, katerega razglasitev ničnosti se predlaga, nadomesti ali spremeni z drugim aktom, ki ima enak predmet, pred koncem ustnega dela postopka tožbo prilagodi, da bi upoštevala ta novi dejavnik. Prilagoditev tožbe se izvede z ločenim aktom ter v roku, ki je določen v členu 263, šesti odstavek, PDEU in v katerem se lahko predlaga razglasitev ničnosti akta, ki utemeljuje prilagoditev tožbe.
Da se zadosti zahtevam iz člena 86(2) Poslovnika, je treba prilagoditev tožbe izvesti z ločenim aktom. Ugotoviti pa je treba, da je tožeča stranka prilagoditev tožbe predlagala ustno na obravnavi. Ker predloga za prilagoditev tožbe ni vložila z ločenim aktom, kot to zahteva člen 86(2) Poslovnika, je zato treba šteti, da predlog za prilagoditev tožbe ni dopusten.
Glede na zgoraj navedene ugotovitve je treba predloge za razglasitev ničnosti v tej zadevi šteti za dopustne le v delu, v katerem se nanašajo na razglasitev ničnosti izpodbijanega sklepa in izpodbijane uredbe (v nadaljevanju: izpodbijana akta).
[…]

Iz teh razlogov je
SPLOŠNO SODIŠČE (sedmi senat)
razsodilo:

1.
Izvedbeni sklep Sveta 2014/488/SZVP z dne 22. julija 2014 o izvajanju Sklepa 2013/255/SZVP o omejevalnih ukrepih proti Siriji in Izvedbena uredba Sveta (EU) št. 793/2014 z dne 22. julija 2014 o izvajanju Uredbe (EU) št. 36/2012 o omejevalnih ukrepih glede na razmere v Siriji se razglasita za nična v delu, v katerem se nanašata na HX.

2.
V preostalem se tožba zavrne.

3.
Svet Evropske unije nosi svoje stroške in stroške HX.

Van der Woude
Wiszniewska-Białecka
Ulloa Rubio
Razglašeno na javni obravnavi v Luxembourgu, 2. junija 2016.
Podpisi
(
*1
)	Jezik postopka: bolgarščina.
(
)	Navedene so le točke zadevne sodbe, za katere Splošno sodišče meni, da je njihova objava koristna.